Pretekanie ma odjakživa fascinovalo.
Podelím sa s vami o celkom neuveriteľný príbeh.
Vo svete krutej konkurencie, politiky, peňazí a moci
sa na najvyššej úrovni svetového motoristického športu
malý tím bez dostatočných finančných prostriedkov pevne odhodlal
poraziť najväčšie mená kraľujúce pretekom automobilov.
Toto je príbeh tímu Brawn GP.
Ako hlboko klesne?
Burza sa aj naďalej prepadáva.
Zníženie úverov priviedlo
Formulu 1 späť na zem.
Hospodárska situácia bola zúfalá.
Automobilový velikán Honda odstupuje z Formuly 1.
Prečo sa hovorí, že ste boli jednolibrový tím Formuly 1?
Dal som riaditeľovi Hondy jednu libru na uzavretie dohody.
Žiadny plán B sme nemali.
Neexistuje, že tento stroj nevyhrá Melbourne.
Aj keby sme mali prísť takto.
Nezakázali vám havarovať?
Pre Jensona Buttona bude teraz ľahké vyhrať.
Také niečo sa nedá vymyslieť.
Nikto by vám neveril.
Sme úplní šťastlivci.
Mali sme obrovské šťastie.
Jenson Button prechádza cieľom a berie víťaznú vlajku.
Len málo ľudí dostane takúto príležitosť.
Prvýkrát po piatich rokoch
je Rubens Barrichello víťazom Formuly 1.
Táto sezóna patrí mne.
Vyhrám majstrovský titul.
Čo ste povedali svojim jazdcom?
Aby sa nezrazili.
Ľudia mu verili,
lebo vyzeral nevinne a tak, že by nikomu neublížil.
Ale v zákulisí to bol usmievajúci sa vrah.
Všetci ste usmievajúci sa vrahovia.
Skonštruovali ste ohromný stroj.
Zašli priďaleko.
Všetci sme vedeli, že niečo nie je v súlade s pravidlami.
Zrazu je tento tím, ktorému všetci priali prežitie, lepší ako ostatní.
Formula 1 sa zmieta v chaose.
Najväčšia kríza v motošporte za 50 rokov.
...či je jeho monopost legálny.
Bol to začiatok vojny.
Stále je na nej krv.
To je kúsok z tvojej formuly.
Všetci boli pripravení ísť po nás.
Problémom bolo, že na to kolektívne nemali gule.
Horíš, Rubens.
V boxe tímu Brawn vládne úplné zúfalstvo.
Ide o záchranu.
Ostatní nás dohnali.
Začali sa prejavovať emócie.
Kiežby som mohol nasadnúť na lietadlo a ísť domov.
Všetci tu chceme vyhrať. Nie sme všetci priatelia.
Jenson Button, pozícia 14.
Kde si teraz?
Mal som pocit, že celý svet sa pozerá, ako zlyhávam.
Dokonalý spôsob, ako to celé zahodiť. Božemôj!
Je príliš neskoro, príležitosť odišla.
Tí najlepší proti sebe bojujú o toľkoto.
Jedna z najlepších sezón v histórii Formuly 1.
Nevzdávaj sa až do posledných síl.
Ak by sme sa vzdali, nerozprávali by sme tento príbeh.
BRAWN: NEUVERITEĽNÝ PRÍBEH FORMULY 1
PRVÁ ČASŤ
4. marec 1986.
Britániou stále zmieta hrozivá zima.
Odborník na aerodynamiku Ross Brawn je v tuneli centra Cranfield Aeronautics.
Všetci odborníci na aerodynamiku Formuly 1 chcú dosiahnuť väčší prítlak.
Formula 1 je jedinečným spojením technológie a športu.
Keď sa vám dostane do krvi, nepustí vás.
Formula 1 je o súťažení.
Kde je Michael Schumacher?
Trčí v zápche. Chcem ho v tomto kole.
Je to o technike,
strojárstve a stratégii.
To bola fenomenálna jazda Michaela Schumachera.
Skvelá práca, Michael. Krásna jazda.
Si skvelý, Ross!
Vo Ferrari som prežil skvelé obdobie.
Vyhrali sme šesť Pohárov konštruktérov F1.
Michael vyhral päť titulov Majstrovstiev sveta jazdcov.
Nemyslel som si, že potom ešte bude niečo nasledovať.
Dekáda vo Ferrari bola dokonalá.
Vedúci Tímu Brawn GP
Chcel som si dať ročnú pauzu.
Pre Ferrari to bola historická éra.
Keď odchádzal, akceptoval som to, lebo mi povedal, že chce ísť chytať ryby.
Prezident Ferrari
Keby mi povedal, že odchádza, lebo chce ísť do iného tímu...
Zlomilo mi to srdce.
Tím F1 Honda
Poviete nám niečo o Honde?
Riaditeľ Tímu Brawn GP
Boli ste riaditeľom.
V zásade nám vo Formule 1 chýbali skúsenosti.
Mám skúsenosti s veľkými firmami.
Viem, ako fungujú.
V mnohých ohľadoch sme mali príliš veľa peňazí.
Pracovali sme na mnohých veciach, ktoré nás rozptyľovali
a nepriniesli výsledky na trati.
Potrebovali sme prvotriedneho technického riaditeľa.
A tých je vo Formule 1 málo.
Začal som asi raz mesačne volať Rossovi.
Nick bol neoblomný.
Boli to len priateľské rozhovory.
Len mi pripomínal, že existuje.
Vo Ferrari chceli, aby som sa vrátil robiť to, čo predtým. To som ale nechcel.
Nick a Honda mi ponúkali ďalší krok v mojej kariére.
Miesto riaditeľa tímu,
čo všetko vedie.
Ross Brawn, najúspešnejší technický riaditeľ za posledné roky,
sa pridal k tímu Honda.
Ross, vitajte v tíme.
Ďakujem, som rád, že tu som.
Bol to významný krok.
A myslím, že aj pre Formulu 1.
Boli sme vo výrobni v Brackley
a všetci sme si posadali na zem.
Pilot Tímu Brawn GP
Oznámili nám, že Ross je súčasťou tímu.
Nemusel ani nič hovoriť, celý tím povzbudilo to,
čo dokázal.
VEĽKÁ CENA BELGICKA
V roku 2005 ste boli v tíme Ferrari.
Chopili ste sa nových príležitostí.
Váš bývalý technický riaditeľ...
Pilot Tímu Brawn GP
...Ross Brawn odišiel z tímu Ferrari do tímu Hondy.
Každý vo Formule 1 poznal Rossovu minulosť.
Bol som šťastný.
Hovorili ste s ním?
Popriali ste mu veľa šťastia?
Mali ste...
Honda mu dala veľmi dobrú ponuku.
Boli veľmi šikovní, že získali práve jeho.
Ross bol vždy veľmi slušný, dobre sa s ním komunikovalo.
Riaditeľ Tímu Red Bull
Bol ale dravým súperom.
Usmievajúcim sa vrahom.
To ste vy všetci.
Rossa považovali za taktického génia.
Aj za skvelého manažéra ľudí.
Riaditeľ skupiny Formula One
V tom bol dobrý.
Ľudia mu verili,
vyzeral nevinne a nikomu by neublížil.
Preto mu ľudia akosi
úplne verili.
Mám pocit, že príde „ale“.
Skôr „väčšina“.
Čo tým myslíte?
Väčšina ľudí mu verila.
Ross veľmi riskoval,
keď prešiel z pohodlného dominujúceho prostredia Ferrari do rizikového tímu.
Tím Honda nebol malý.
Tím Honda mal jeden z najväčších rozpočtov v F1.
Neprinášal ale výsledky.
Bol to spiaci obor, čo potreboval prebudiť.
Šlo o ambíciu?
Máte pocit, že možno chcel...
Dokázať, že vie vyhrať aj s niekým iným? Áno.
Pri monoposte z roku 2008
Ross povedal: „Zbavíme sa všetkých hlúpostí.
Toto je kraksňa, nič s ňou nevyhráme.“
Závodný Inžinier Barrichella
Keď bol monopost na dráhe,
nemohli sme s ním už nič robiť.
Zavádzali sa nové pravidlá.
Bolo zásadné vložiť do týchto nových pravidiel všetko,
lebo priniesli príležitosť.
Bolo to strategické rozhodnutie, ktoré nikto iný neurobil.
Každých pár rokov sa v F1 menia pravidlá.
Cieľom takmer každej zmeny je zvýšiť bezpečnosť,
aby formuly nešli stále väčšou rýchlosťou.
Tieto pravidlá pristrihujú krídla dizajnérom
a všetky tímy kvôli nim začínajú od nuly.
Tímy sa pozrú na dizajn monopostov
a buď uvidia problém s pravidlami, alebo príležitosti.
Formuly 1 sú vrcholom pretekárskych áut.
Sú to najrýchlejšie autá planéty,
lebo sú veľmi efektívne, pokiaľ ide o prítlak,
ktorým sa vytvorí neuveriteľná priľnavosť a rýchlosť v zákrutách.
Nové pravidlá z roku 2009 obmedzili aerodynamiku vozidiel,
čím sa obmedzil aj ich prítlak:
Prúdenie vzduchu okolo monopostu a cezeň, ktoré ho tlačí k zemi.
Mala sa tým zvýšiť predbiehavosť a zmenšiť priestor, ktorý rozhodne o víťazovi.
Mali sme veľkú poradu o stratégii pre nový monopost,
na ktorej mladý japonský odborník na aerodynamiku
zdvihol ruku a povedal, že má nápad,
ktorým dodáme zadnej časti formuly viac prítlaku,
ako sa pôvodne zamýšľa v pravidlách.
Je to ako opak slávneho filmu Stratené v preklade.
Vedúci pre Aerodynamiku, Brawn GP
Našli sme sa v preklade,
lebo sme prišli s tým, čo by Angličan z pravidiel nikdy nevyčítal.
Prečítate si to slovo po slove, riadok za riadkom a prídete na to.
Cieľom pravidiel bolo znížiť prítlak.
Difúzor je dôležitou aerodynamickou súčasťou.
Aerodynamický Tím Hondy
Čo je difúzor?
Je to karoséria okolo zadných kolies, ktorá smeruje k zemi.
Pod vozidlom sa snažíme vytvoriť nízky tlak,
ktorý ho pritiahne k zemi.
Zaviedli sa rozmery, ktoré ale neboli dostatočne kontrolované.
Naskytla sa tým príležitosť zaviesť ďalší difúzor
a spojiť ho s tým prvým.
Tak sa zrodil dvojitý difúzor.
Dizajn, ktorý obišiel nové pravidlá.
Dvojitý difúzor dodal vozidlu väčší prítlak,
ako pravidlá pôvodne stanovovali, čím mu dodali väčšiu priľnavosť
a umožnili vyššiu rýchlosť v zákrutách.
Vyššia rýchlosť v zákrutách znamenala vyššiu rýchlosť na rovine.
Všetkým to došlo.
Tak počkať... ten má niečo za lubom.
Bola to nová príležitosť.
Čím viac sme o nej premýšľali, tým viac sme chápali jej potenciál.
Viem, že akákoľvek výhoda vo Formule 1 je len dočasná.
Mali sme túto príležitosť
a boli sme na ceste dosiahnuť naše ciele.
Netušili sme, čo sa stane.
Počkať, kto to je?
Ako hlboko to poklesne?
Burza dnes naďalej klesá.
Dvaja finanční obri, Merill Lynch a Lehman Brothers,
sa zmietajú v kríze nehnuteľností a úverov.
Tento rok prišli o rekordných 3,7 biliónov dolárov v trhovej hodnote.
Zdá sa, že kapitalizmus je na pokraji kolapsu.
Finančná firma Lehman Brothers skrachovala.
Po tom sa zastavili objednávky na autá značky Honda.
Riaditeľ Spoločnosti Honda Motorsports
Museli sme teda zavrieť výrobnú linku.
Mali sme sa stretnúť s jedným z riadiacich pracovníkov Hondy.
Volal sa Oshima-san.
S Oshima-sanom som pracoval niekoľko rokov.
Nevedeli sme, že je v krajine.
Mysleli sme si,
že ide iba o úsporu nákladov.
Šli sme do malej miestnosti s Oshima-sanom,
ktorý bol veľmi rozrušený, čo nás znepokojilo.
Čo povedal?
Najprv nič nepovedal, len sa rozplakal.
Potom nám oznámil, že Honda končí.
Celé to musí skončiť.
Keďže ekonomika upadala...
Nebolo v tej situácii potrebné robiť motoristické športy.
Naše vedenie sa teda rozhodlo s F1 skoncovať.
Mal som zamestnancom povedať, že je koniec.
Že firma končí.
Nastal moment, kedy ste sa na chodbe
pozreli jeden na druhého,
Ross sa pozrel na Nicka Frya a povedal: „Čo to, doriti, je?“
a Nick sa pozrel na Rossa s tými istými slovami?
Určite to bol moment, ktorý nik z nás nečakal.
V mysliach nám šlo milión myšlienok...
Uvažoval som, čo môžeme robiť.
Neboli sme pripravení na to, čo malo prísť.
Bola to hotová vec.
Pozvali nás do väčšej miestnosti
na stretnutie s právnikmi a odborníkmi na ľudské zdroje.
Bol to skutočný tím zabijakov.
Nevideli žiadnu inú možnosť,
ako zatvoriť spoločnosť a všetkých vyhodiť.
Odstúpili by od Formuly 1 a pokračovali by vo svojom biznise.
Začali sme sa brániť
a jasne sme sa vyjadrili, že koniec nebude taký ľahký.
Koniec sme nechceli.
Rozsah toho, o čom sa bavíme...
Nedá sa to len tak zo dňa na deň zavrieť.
Bolo nepochopiteľné, že si mysleli, že sa to dá.
Bolo to proti pravidlám.
Proti zákonu.
Nemali na výber.
A tým sme si kúpili čas.
Čas, aby sme si rozmysleli, čo môžeme spraviť.
Z právneho hľadiska musela Honda zamestnancom dať trojmesačnú výpoveď
z dôvodu nadpočetnosti zamestnancov.
Ale Ross a Nick presvedčili spoločnosť Honda, že tím dokážu predať.
Čo by bolo lacnejšie, ako prepustiť celý tím
a vyplatiť peniaze na základe zmlúv,
ale zachránilo by sa tým 700 pracovných miest.
Požiadali sme o mesiac na nájdenie kupca tímu.
Šli sme do Brackley
a všetkým sme o tom povedali.
Honda sa rozhodla nepokračovať v aktivitách Formuly 1.
- Doriti... - V roku 2009 nebudú pretekať.
Pre nás všetkých to znamená, že môžeme prísť o prácu.
Aké to bolo povedať celému tímu v Brackley,
že majú trojmesačnú výpoveď?
Ako to ľudia vzali?
Boli v šoku. Všetci vedeli, že hospodárska situácia je zlá.
Ale aj tak to všetkých veľmi šokovalo.
Tuším som povedala: „Ale to nemôžu!“
Manažérka pre Komunikáciu, Brawn GP
„Nemôžu skončiť.“
Šlo o moju prácu, ale aj o prácu 500 ďalších ľudí...
Hlavný Traťový Inžinier, Brawn GP
...ktorí si zrazu neboli istí, ako zaplatia účty.
Bol to čas pred Vianocami.
Bola finančná kríza.
Nebol to najlepší čas, kedy prísť o prácu...
Hlavný mechanik Brawn GP
...a hľadať si novú.
Mal som nedokončený dom a tehotnú manželku.
Bolo celkom náročné spracovať tie emócie.
Dôsledky toho boli obrovské.
Bolo to viditeľné stelesnenie toho,
aká hrozná hospodárska kríza bola.
Rastúce náklady a málo úspechov na trati znamenajú,
že ak sa čoskoro neuzavrie dohoda,
celý tím sa rozpustí a o prácu príde 800 Britov.
Zdravím, Jenson.
Čo dnes poviete ľuďom?
Richard Goddard, Jensonov manažér, mi dnes zavolal a povedal:
„Tento rok zrejme nebudeme pretekať.
Máte priestor pre Jensona?“
Povedal som: „Máme plný stav.
Je dosť neskoro. Príležitosť odišla.“
Bol som v šoku.
Po tom, čím sme si za posledné dva roky prešli, to nebolo ľahké.
Povedal: „Nevidím z toho cestu von.“
Končí vám zmluva a neviete, či máte tím,
ani to, kde môžete pretekať.
Vo Formule 1 ste boli 14 rokov.
Je to koniec vašej kariéry?
Moja žena si vtedy myslela, že mi preskočilo.
Moji kamaráti tiež,
lebo som si stále myslel, že budem ďalej pracovať.
Pomyslel som si: „Mám naskočiť na lietadlo a ísť tam?“
Ross mi povedal, aby som nechodil,
že nie je vhodný čas.
Bolo to náročné obdobie.
Sezóna bola v plnom prúde,
tak si nevedeli nájsť miesto.
Vedeli sme, že ak dokážeme ďalej pracovať, automaticky získame
dvoch dobrých jazdcov, lebo nemali kam ísť.
Hovoril som s Rossom aj s Richardom a pár inými ľuďmi.
Jasné.
Sú tam pozitíva.
Musíme aj sami myslieť pozitívne.
To sa snažíme robiť všetci tu...
Presne. Ako jeden tím.
Pamätám si, ako sme sa prihovorili zamestnancom.
Vysvetlili sme im, že ak to teraz vzdáme, nebudeme mať čo predať.
Máme dve možnosti:
Odísť so stiahnutým chvostom.
Alebo bojovať.
- Budeme bojovať? - Áno!
V tom bode sme všetci riskovali...
Operátor Strojárne, Brawn GP
...ale povedali nám, aby sme pokračovali.
Pracovali sme za záchranu svojich kariér.
Za svoju budúcnosť.
Úsilie, ktoré sme museli vynaložiť, bolo obrovské.
Nasledujúcich pár mesiacov sme museli zabrať,
aby sme si zabezpečili
čo najlepšiu príležitosť. Nikto z nás nesmel povoliť.
To, že odišlo veľmi málo ľudí,
nás všetkých veľmi spojilo.
Len veľmi málo ľudí to vzdalo.
Všetci si potichu mysleli:
„Ross je stále tu,
takže sme v poriadku.“
Rok 2008 sme obetovali...
Stratég Pretekov, Brawn GP
...aby sme zaistili, že rok 2009 bude silný.
Nebol vhodný čas zastaviť sa.
Tento stroj musí ísť do Melbourne.
Aj keby sme mali prísť takto a ísť len jedno kolo.
Museli sme do toho ísť.
Postoj ľudí uprostred takých ťažkostí bol úžasný.
Držali tím pri živote.
Vďaka nim sme boli na rok 2009 pripravení.
Budeme tu aj naďalej pracovať.
Zamestnancov bude najbližšie tri mesiace vyplácať Honda
a dúfame, že v tom období
nájdeme niekoho, kto tím prevezme.
12 TÝŽDŇOV DO PRETEKOV
Čas vám bežal.
Prvé preteky boli 29. marca.
Na záchranu treba investície.
Technickú stránku riešil Ross.
Mojou úlohou bolo nájsť investorov.
Keď sa dejú takéto veci,
svet je plný oportunistov.
Všetci mali záujem.
Šanca mať vlastný tím bola veľká.
Záujem prejavili ľudia,
ktorí nemali veľmi čistý štít.
Dvaja z nich neskôr skončili vo väzení.
Boli sme uprostred veľkej finančnej krízy.
Šlo o extrémnych oportunistov.
Každý, kto prišiel,
si od Hondy pýtal peniaze za prebratie.
Preto to Honda chcela len zavrieť,
lebo bolo jasné, že nepríde nikto, kto bude ochotný sa tak zaviazať.
Ale prišiel.
Istým spôsobom.
Prišiel som s nápadom skúpenia spoločnosti vedením.
Bez akejkoľvek alternatívy.
Pre Hondu nebol nápad skúpenia
vedením, a nie treťou stranou...
Riad. právneho odd., Brawn GP
...bežným riešením,
preto nebolo jednoduché jej zástupcov o tom presvedčiť.
Oni sa na to zrejme pozerali
ako na odmeňovanie neúspechu.
Neboli sme predsa úspešní.
Ale bola to jediná možnosť.
Je to buď toto, alebo sa tím rozpadne.
Kľúčovým hráčom bol Ross.
Rossovi verím.
Takže ak tam je Ross, môžem tím predať jemu.
Zrejme cítili zodpovednosť voči mne.
Aj voči ľuďom.
Videli, že to je počestnejšia dohoda,
ako len zavrieť celú firmu.
Hovoril som o tom so svojou ženou.
Povedala, že ak zabezpečím dom,
môžem si robiť, čo chcem.
6 TÝŽDŇOV DO PRETEKOV
F1 spoločnosti Honda bude mať novú značku.
Existovali obavy, že sa celý tím zruší.
Teraz však vedúca osoba z tímu povedala,
že o pár týždňov sa postavia na štart.
Akosi ste presvedčili zástupcov Hondy, aby zmenili názor a zvážili to.
Za zrušenie firmy by dali sto miliónov dolárov.
Povedali sme, aby tie peniaze ušetrili a niečo zachránili.
„Ak nám dovolíte kúpiť tím
a dáte nám 90 miliónov na náklady,
firmu vieme obmedzene prevádzkovať.
Prevezmeme zodpovednosť za ľudí.
Tak prečo ešte rok nepretekať, ak to dokážeme?“
Prečo ľudia hovoria, že ste boli jednolibrový tím Formuly 1?
Keď sme sa konečne dohodli, dal som výkonnému riaditeľovi libru
za uzavretie dohody.
Viem, že ju stále má.
- Máte tú libru? - Áno.
- Je tu? - Hej.
- Chcete si ju pozrieť? - Áno.
Chcem vidieť libru, ktorá kúpila tím.
Vždy ju nosím so sebou.
Premýšľali ste nad tým, ako tento tím pomenujete?
Viedlo sa o tom mnoho debát.
To bol môj marketingový príspevok.
- Názov? - Áno.
Z toho nápadu som bol v rozpakoch, ale všetkým sa páčil.
Nápad sa ujal
a musím priznať, že som poctený, že tím bol pomenovaný po mne.
Prišli s nápadom, že tím bude niesť naše priezvisko.
Hneď som sa spýtala, či existuje aj alternatíva.
Manželka Rossa Brawna
Pomyslela som si, že to vozidlo nebolo testované.
Nevedelo sa, či je spoľahlivé.
Aké je rýchle.
A malo niesť vaše meno.
Akoby vám kamoš povedal, že jeho meno bude na F1
ako „tím GP“.
Je to také jednoduché?
Asi áno.
Ross sa stal majiteľom klubu.
Šéfom.
Mojím kolegom.
Áno, prekvapilo ma to.
Mysleli ste si, že budú dobrí?
Ross je človek,
ktorého najväčšou silou je
veľmi dobré plánovanie.
Čo treba urobiť tento rok, ďalší rok,
lebo vo Formule 1 sa nedá uspieť za 12 mesiacov,
dokonca ani za 24 mesiacov, ak nemáte pomoc.
V zákulisí prebiehalo množstvo činností.
Každý, kto tu dnes stojí, pomohol zachovať tím
a ja, Ross a našich 700 zamestnancov im za to ďakujeme.
Je to prvýkrát v histórii Formuly 1,
čo sa spojili všetky tímy,
aby sa pokúsili udržať menší tím
a dali Rossovi príležitosť zachrániť ho alebo ho predať.
Jeho veľkým problémom bolo,
aký motor použije.
To nebol malý problém.
- To je obrovský problém. - Presne.
Najprv sme sa obrátili na Hondu:
„Vieme, že z toho chcete vycúvať,
ale predáte nám, prosím, svoj motor?“
Odpoveď bola „nie“.
Sme si istí, že bývalý tím Hondy môže mať budúcnosť.
Všetci chceli, aby sme sa zachránili, ale nemali sme motor.
Ferrari a Mercedes nám prisľúbili,
že nám s motorom pomôžu,
ale neboli sme si ani veľmi istí, či motor Ferrari
alebo Mercedes vôbec do našej formuly vojdú.
Ferrari neporazíte s ich motorom,
lebo keď sa naň pozriete bližšie, zistíte, že ten váš je horší.
Mercedes-Benz mal 25-ročnú históriu s McLarenom.
McLaren mal výhradné právo na motory Mercedesu,
pokiaľ by sa nedohodli inak.
Martin Whitmarsh stál na čele Asociácie tímov Formuly 1 zvanej FOTA.
Prinútil Norberta Hauga a radu v Mercedese, aby povedali:
„Tento tím musíme udržať v tomto športe.
Dajte im motor.“
Povedal: „Som z tejto otázky trošku nervózny,
ale členovia mojej rady sa boja,
že skrachujete a nezaplatíte účty.
Aké nám dáte záruky?“
- Platba vopred. - Hej...
- Tu máte motor. - Určite.
Nepovedal som to tak...
Vedúci Motošportu Mercedesu
...ale slušne som požiadal o čo najskoršiu platbu.
Dali by ste im vy svoj motor?
Rád by som povedal áno.
Ale kým sám nie som v tej situácii,
tak to s istotou neviem.
Keď sme dostali motor
od Mercedesu, prvé preteky sa zdali byť náročnou ambíciou.
Dať to dokopy v takom krátkom čase
bolo strašné.
Stáli pred nami obrovské výzvy,
ale v celom tíme vládlo nadšenie.
Dostali sme sa až sem. Je to naša šanca.
Nezahodíme ju.
Úplne to spojilo ľudí a vládla tam skvelá atmosféra.
Konštruktér, Brawn GP
Cítil som, že som súčasťou skutočne jedinečného tímu.
Mohli sme sa na seba spoľahnúť a spraviť, čo bolo treba.
Doslova tam ten motor napratali.
Motor a prevodovka museli nejak do toho auta vojsť.
Šesť dní
pracovali na aute tri zmeny 24 hodín.
Hej.
To ešte nikto pred nimi nedokázal.
Športový Riaditeľ, Brawn GP
Nainštalovať nový motor do monopostu navrhnutého pre iného výrobcu.
To je ohromné.
1. MAREC 2009
PRVÝ TEST PRED SEZÓNOU
V tom čase sme pred pretekmi
testovali monopost na trati.
Vedeli sme svoje.
Na základe simulácie a predpovede
sme vedeli, aký čas môžeme očakávať.
Nerozumeli sme, kde sme spravili chybu,
lebo naša simulácia ukazovala, že budeme o sekundu, sekundu a pol
rýchlejší ako pretekári v Barcelone.
Samozrejme, že sme boli veľmi skeptickí
voči chalanom, čo to vo výrobni merali. Vraveli sme im:
„Asi neviete počítať, však?“
Jasné, že nebudeme o dve sekundy rýchlejší ako ostatní.
Tak tie čísla znova skontrolovali
a stále to vychádzalo rovnako.
- Neverili sme. - Roznieslo sa to po tíme.
Buď sme niečo pokašľali,
alebo sa nám podarilo niečo výnimočné.
TRI TÝŽDNE DO PRVÝCH PRETEKOV
Šli sme na testovaciu jazdu na okruh Silverstone.
Podľa oblečenia sme museli vyzerať ako skupina amatérov.
Vyzerali sme ako na stanovačke.
Predtým než sa monopost testoval s ostatnými tímami,
ho bolo treba otestovať súkromne, aby sa uistili,
že nič neodpadne a pôjde, ako má.
Monopost naštartoval. Vyšiel som.
Všetci sa usmievali...
Bol to pekný moment, lebo vidieť ho na trati...
Závodný Inžinier Jensona Buttona
...všetko sprítomnilo.
O výkonnosti monopostu sme sa nič nedozvedeli.
Len sme jazdili dokola. Fungovalo to.
Bolo to dobré.
Monopost naložili do nákladiaku a poslali na test do Barcelony.
Katalánsky Okruh
Na prvom teste sme prvýkrát videli dvojitý difúzor na Toyote
v tíme Williams.
Keď konečne odkryli Rossov monopost na testovacej jazde v Silverstone,
z fotiek, ktoré sme videli...
Videli ste fotky? Ako ste sa k nim dostali?
Unikli na verejnosť...
Videli sme dvojitý difúzor.
DRUHÝ TEST PRED SEZÓNOU
Určite sa nás veľmi nebáli,
veď prečo by mali?
Zlátali sme auto s nesprávnym motorom
a neboli sme veľmi súťaživí, ani keď sme mali
na výrobu auta šesť mesiacov, nieto ešte šesť týždňov.
Určite nás nikto nepovažoval za reálnu hrozbu.
Keď Honda odstúpila a Ross Brawn s Nickom Fryom
si povedali, že spoločnosť udržia nažive,
pred vami stála šanca ísť z Ferrari do Hondy
a do nezávislého tímu...
...bez zdrojov,
bez sponzorov.
Ale na testovacej jazde ste neboli.
To je pravda.
Prečo?
Lebo som v tom čase nemal zmluvu.
Jenson patril do tímu.
Rubens bol možnosťou.
Nemal zmluvu.
Týmto ho nechcem uraziť,
ale bol pre nás pohodlnou voľbou.
Pracoval som s ním už predtým a vedel som, ako premýšľa.
Mohol som sa naňho spoľahnúť.
Lákavé však bolo to, že stále boli k dispozícii
dvaja alebo traja chalani s veľkými sponzormi,
ktorí do tímu mohli priniesť veľa peňazí.
Podarilo sa mi však presvedčiť tím,
že Rubens bude dobrou investíciou.
Všetky tímy už mali za sebou šesť dní testovania.
Ross ku mne prišiel a povedal,
aby som bol opatrný.
Nemali sme súčiastky nazvyš.
Jenson spravil pár kôl a povedal,
že je problém s rovnováhou.
Povedali sme: „Fajn, ale práve
si urobil druhé najrýchlejšie kolo celého testovania,
a to sme začali neskôr.“
Nechápal som.
Keď sme upravili rovnováhu, dal najrýchlejšie kolo.
Bolo jasné, že ten monopost je výnimočný.
Až tak, že si naň mnoho mechanikov stavilo.
Od začiatku boli dosť rýchli,
a ostatné tímy vrátane mňa si mysleli...
Veď Ross Brawn prevzal tím na poslednú chvíľu.
Pilot Ferrari
Nemali peniaze, takže potrebovali nájsť sponzora.
Chceli ukázať, že monopost je konkurencieschopný,
a tak ho odľahčili, aby dosiahli väčšiu rýchlosť.
Testovacie jazdy sú sprevádzané veľkou publicitou.
Tímy, ktoré potrebujú peniaze...
Výkonný Riaditeľ McLarenu
...majú za cieľ jedno rýchle kolo.
Pri kvalifikácii je rýchle kolo určite veľmi dôležité,
ale pri pretekoch je celkom bezvýznamné.
Ide naozaj o konkurenciu?
Je neskoro, nemajú peniaze.
Ale ide o veľmi dobre skonštruované vozidlo podľa nových pravidiel.
Keď prišiel Ross,
zabudol na existujúci monopost a zameral sa na ten budúci.
Monopost plný paliva bol rýchlejší ako ostatné bez paliva.
Uvedomíte si, že tí chlapci sú naozaj rýchli.
Áno, naháňajú sponzorov,
ale rýchlosť tohto monopostu a jeho výkon na trati
boli dôkazom jeho vylepšenia.
Keď ste videli, akí sú rýchli...
Povedal som:
„Aj napriek tomu, že rešpektujem Rossa a jeho schopnosti,
mať za taký krátky čas taký konkurenčný monopost
sa mi zdalo veľmi zvláštne.“
Možno si len skvele vyložili pravidlá.
Možno mali šťastie a našli spôsob, ako byť najlepší,
alebo niečo nebolo tak úplne podľa pravidiel.
AUSTRÁLIA
No nie je Melbourne na preteky ideálne?
Podľa mňa to nebude ľahké.
Do druhého kola sa dostaneme.
To áno.
Prvé preteky...
...boli začiatkom tímu Brawn GP?
Hej, tam sa celý príbeh začal.
Boli sme úplne nový tím. Nikto nečakal, že tam budeme.
Spravme si tento víkend svoju prácu. Zachovajme pokoj.
Máme veľkú šancu.
Zmeškali sme veľkú časť zimného testovania,
ale všetci boli v úplnej pohode a ako tímu nám verili.
Vládla tam rodinná atmosféra.
Počas tej zimy sme sa zblížili.
Podľa tradície
nový tím stojí na úplnom konci boxovej uličky.
Ferrari, Red Bull, všetky veľké tímy mali viac áut, viac miesta,
obrovské karavany a ukazovali, ako sa skvele bavia.
Aj vďaka tomu sme mali pocit,
že si svoju cestu nahor musíme vybojovať.
Všetkým nám to otvorilo oči.
Každý mal k dispozícii o polovicu väčší tím.
Namiesto 20 ľudí z Hondy starajúcich sa o motor sme mali jedného chlapíka,
čo nám povedal, aby sme motor neprehriali.
To bolo celé.
Boli sme outsideri.
Je ťažké vysvetliť pocity outsiderov.
Skonštruovali sme tento monopost.
Odpojili sme zadný podvozok a pridali motor.
Tak sa to predsa nerobí.
Ale boli sme v Melbourne.
Na záchranu ste potrebovali investície.
Jedným z investorov, ktorého ste nakoniec získali, bol Richard Branson.
Richard ma neoslovil. To vôbec nie.
V mnohom bol náš konkurent.
Richard chcel tím vlastniť.
Nechcel byť len sponzorom.
Richard dal Honde ponuku celkom neskoro.
Tá však nebola taká atraktívna ako skúpenie vedením.
Myslím, že Brawn chcel tím vlastniť.
Zakladateľ Virgin Group
Chcel nás len za sponzorov.
Potrebovali sme peniaze.
Z obchodného hľadiska to bola príležitosť.
Povedal, že za pár miliónov môžeme byť hlavnými sponzormi.
Nepodpísali sme ale žiadnu zmluvu.
Mali sme ju podpísať v Austrálii.
Nechal som vytlačiť nálepky „Lietajte s Virgin Atlantic“
a celkom sa mi páčila myšlienka byť s Rossom outsiderom
a podať si veľké mená.
Máte najkrajšie asistentky, Richard.
- Myslím, že môžu byť. - Určite.
Môžu byť.
Keď Richard prišiel do tímového boxu, nastala vrava.
Bol skvelý. Urobil nám úžasnú tlačovú konferenciu.
Celý tímový box mal oči na ňom.
Oplatilo sa nám to,
lebo jeho sponzorský balík bol pomerne skromný, ale každý si myslel,
že sme Richardov tím.
Zdá sa, že tím Brawn GP lieta.
Áno, monopost Virgin sa pokúsi vzlietnuť.
Mal skvelé načasovanie.
- Záchranca. - Áno, zachránil nás.
Nebolo to v takej miere, v akej sme dúfali,
ale prinieslo nám to vtedy nejaké peniaze.
Pred nedeľnými pretekmi majú monoposty v sobotu merané kolá
na určenie ich štartovacej pozície.
KVALIFIKÁCIA
Najrýchlejšie monoposty sa postavia dopredu.
Najpomalšie dozadu.
Budeš potrebovať slúchadlá.
Dobre.
Nová sezóna, nové pravidlá a ktovie,
možno aj nové poradie na štarte?
Bol to moment, kedy išlo do tuhého.
Za to, čo do toho všetci dali, a keďže sme vedeli, čo máme v rukách,
bolo našou zodpovednosťou dať do toho všetko.
Bol som veľmi šťastný, že taký monopost môžem riadiť,
ale bol som aj pod istým tlakom,
lebo sme na ňom nemali veľa najazdené
a museli sme ho šetriť na preteky.
Nepovedali vám, že nesmiete havarovať?
V Melbourne to boli prvé preteky, však?
Nepovedali: „Choďte rýchlo, chalani.“
- Hej. - „Ale nehavarujte.“
Vyhrajte, ale bez škrabanca.
Nehavarujte, lebo nemáme náhradné diely.
To platilo aj pri každom testovacom kole.
Ale keďže sme pretekári,
neviem to brať veľmi pohodovo.
Buď pôjdete na hrane, alebo ste nikto.
Išli sme na hrane.
Prichádza Jenson Button.
Je v cieľovej rovinke. Čas pozná.
Výborne, chlapče! Si prvý!
Áno!
Jenson Button na pole position
a Rubens Barrichello bude s ním.
Po Barcelone sme vedeli, že sme rýchli, len sme nevedeli ako veľmi.
Každý sa hrá s množstvom paliva,
vekom pneumatík, s motorom.
Kvalifikovali sme sa s väčším množstvom paliva, ako mali ostatní.
Skvelá práca.
Bolo to celkom emotívne.
Nehovorím to len tak.
Bolo dojímavé vidieť,
že sme sa dostali na prvú štartovaciu pozíciu.
Hej, Richard, kde sú dievčatá?
Neviem.
Uvedomujete si, že toto je prvýkrát za 39 rokov,
čo nový tím získal pole position na prvých pretekoch. Je to úžasné.
Ako sa hovorí v Anglicku, sme šťastlivci.
Boli sme šťastlivci.
Je to pre nás dôležité, lebo sme mali náročnú zimu.
Raz sme boli dole, raz hore.
Jeden deň to vyzeralo dobre,
druhý zase nie.
Toto nie je koniec. Zajtra sú preteky.
Rubens, opíšte ten kolotoč emócií.
Pred pár týždňami ste nevedeli, či máte miesto
v tíme, a teraz štartujete z prvej pozície.
Áno, som za tento moment veľmi vďačný.
Je to dobrý príbeh pre F1 a najmä pre nás.
Naši konkurenti boli rozrušení.
Vedeli sme, že ich náš monopost veľmi zaujímal.
Označujete to za záujem?
Áno, záujem.
Jeden chlapík z Ferrari prišiel s baterkou...
Hlavný Mechanik Rubensa Barrichella
...ľahol si na zem, aby si na spodku auta pozrel
dvojitý difúzor.
Ross k nemu prišiel, schmatol ho za opasok,
zodvihol ho zo zeme
a niečo mu povedal po taliansky. Potom odišiel.
- Nie! - Hej.
Zásah medveďa.
Hej.
Schmatol ho za opasok!
Áno, za opasok ho zodvihol zo zeme
a láskavo mu pripomenul, že takéto veci sa nerobia.
Nemožno si predsa ľahnúť na zem a pozerať si podvozok.
- Pozerať pod sukňu. - Presne.
To je dobre povedané.
Tušili ste, že budú proti monopostom protestovať?
Áno.
PRVÉ PRETEKY, VEĽKÁ CENA AUSTRÁLIE 29. MAREC 2009
Sleduj tú dieru.
Pozri na to.
Piloti F1 boli nadšení.
Vedeli, že majú po dlhej dobe príležitosť
sedieť v dobrom monoposte. Bolo to cítiť.
Rubens!
Veríte tomu, že ste na prvej štartovacej pozícii?
Chcel som tomu veriť.
Je tu toľko ľudí...
Teraz, keď mám stajňu, sezóna patrí mne.
Vyhrám titul.
Poviete nám, čo ste povedali pilotom?
Aby sa nezrazili.
Bola som s Jensonom pri jeho prvej výhre v roku 2006
a vedela som, čo preňho znamenala.
Ale vedela som aj to, ako trpel, keď nevyhral v roku 2007 a 2008.
Vedela som, že má opäť príležitosť.
Jenson, dáte to?
Áno.
Bol to v tom čase akýsi nenaplnený sľub...
Moderátor a Bývalý pilot F1
...Jensona Buttona.
Ak sa kvalifikujete na dobrú pozíciu, tlak príde v deň pretekov.
Mali sme za sebou len jednu skúšku,
takže naša dôvera v monopost
a naše chápanie, ako funguje, neboli dokonalé.
Preteky boli niečo úplne iné.
Pred pretekom som bol nervózny.
Myslel som na všetko, čo sa stalo za posledné roky,
a aké boli náročné.
Čím sme si ako tím prešli.
Zrazu sedím v monoposte a zdá sa mi, že v ňom nemôžem nič pokaziť.
Vpredu na štarte novej sezóny stoja
Jenson Button a Rubens Barrichello.
Iba jednému tímu sa vo svojom debute v histórii tohto športu
podarilo štartovať z pole position a vyhrať.
Táto príležitosť sa nenaskytne mnohým.
Nechcel som ju zahodiť.
Desať sekúnd.
Sezónu 2009 začíname v Melbourne!
Jenson Button vyráža vpred. Rovnako aj Vettel.
Vonkajškom sa prediera Massa.
Rosberg mieri na tretie miesto.
Ale Button jasne vedie.
Pozrel som sa do späťákov a za mnou bola spúšť.
Ihneď som spozornel.
Ste druhý na štarte.
Zasvieti zelená.
Sezóna 2009 začína v Melbourne!
Vedie Jenson Button! A Rubens Barrichello mal hrozný štart.
Nebolo to dobré.
V prvej zákrute ste boli desiaty. Ale vy ste boli blázon.
Hrozný štart pre Barrichella.
Na prvej zákrute vládne chaos.
Ross Brawn si musí premyslieť stratégiu,
lebo toto nevyzerá dobre.
Ľavú stranu máš poškodenú.
Najlepšie bude, ak skončíš.
Vedel som, že máme dobrý monopost, aj to, že strácam čas.
Tlak vyhrať bol veľký, lebo som mal dobré auto.
Preto som na chvíľu stratil pozornosť.
Prišiel o zadnú časť auta
aj kúsok predného krídla.
Predral sa dopredu.
Bojoval som za miesto na pódiu.
Jenson Button začínal z pole position v roku 2006,
ale nepodarilo sa mu to.
Vtedy skončil desiaty.
Teraz robí všetko správne
a predbieha sa so Sebastianom Vettelom.
Brzdy sú rovnaké ako pri kvalifikácii.
Tím so mnou komunikoval,
informoval ma o stave monopostu.
Button práve odjazdil najrýchlejšie kolo pretekov.
Je toto dielo majstra taktiky Rossa Brawna?
Ako tím sme vedeli, že Jenson má šancu vyhrať.
Niektoré tímy mali problémy.
Tím McLaren mal problémy s monopostom.
Vyzerali zdrvene.
Rovnako na tom bol aj tím Ferrari.
Viem, že akákoľvek výhoda vo Formule 1 je len dočasná.
Stačí spraviť jednu chybu
a priestor na jej opravu je minimálny.
Barrichello je v boxe a menia mu prednú časť.
V tej fáze sme ešte neboli až taký zohratý tím.
To je dlhá zastávka. Tankujú veľa paliva.
Nemali sme čas trénovať zastávku v boxe.
Náš chlapík od paliva to nikdy predtým nerobil.
Nie! To vážne?
Páni, to teda vôbec nešlo hladko.
Pri prvej zastávke som stratil
šesť sekúnd a pri druhej sedem.
Tragédiou by bolo, keby nás to obralo o to, v čo sme dúfali.
Ideme do poslednej štvrtiny pretekov.
Nezdá sa, že by Jenson mal
na kolesách príliš veľkú rýchlosť.
Za mnou bol tím BMW s Robertom Kubicom
a Red Bull so Sebastianom Vettelom.
Boli rýchlejší.
Boli o dosť rýchlejší.
Button je len sekundu a pol pred Vettelom.
Bude to tvrdý súboj o prvenstvo.
Button za tím Brawn, Vettel za Red Bull, Kubica za BMW.
Kubica má dobré pneumatiky, môže byť hrozbou.
Vždy som tímu hovoril:
„Šťastie praje pripraveným.“
Barrichello a Rosberg sú si v pätách
popri prechode vzdialenou stranou trate.
Barrichello pridáva.
Ak sa nechytíte príležitosti, chytí sa jej niekto iný.
Rubens Barrichello je štvrtý.
Kubica tretí, Vettel druhý a Button je stále vpredu.
Vzdialenosť medzi nimi je menej ako sekunda a pol.
Jenson do toho musí dať všetko.
Kubica letí.
Toto je súboj, ktorý rozhodne o výsledku.
- Vyskytol sa problém. - Náraz.
Kubica a Vettel.
To je to posledné, čo chceli.
Jenson Button teraz ľahko vyhrá.
Barrichello bude druhý, to sú prvé dve miesta pre tím Brawn.
Jenson Button prechádza čiarou a víťazí.
Jenson Button je opäť víťazom.
Prvé dve miesta pre Buttona a Barrichella. To je výsledok!
Áno!
Výborne! Skvelý výsledok, Jenson.
Nikdy som sa tak netešil spolu s členmi tímu.
Boli sme prepojení.
Skvelá práca, Jenson. Fantastické. Zaslúžiš si to!
V tom momente sme si pomysleli: „Dokázali sme to!
Prišli sme a porazili sme velikánov!“
Vystúpili ste z monopostu v Melbourne a v garáži vládla eufória.
Úplná.
Vyhrali sme s monopostom,
ktorý takmer neexistoval.
Bolo to niečo úžasné.
Posledná stajňa bola zrazu prvá.
Ako v rozprávke.
Neverím, že sme to dokázali.
Všetko, čo sme mali za sebou,
nás priviedlo až sem.
Ross v boxoch plakal od šťastia.
Náš tím si toho zažil veľa.
Nedá sa to opísať slovami.
Toľko emócií od takého veľkého chlapa?
Spravili sme niečo dobré.
Monoposty prichádzajú.
Ľudia šalejú.
Tlieskajú vám.
Bolo to naozaj krásne,
lebo všetci vedeli, čím sme si prešli.
Dlho sme boli pod veľkým tlakom.
Zdieľali s nami v ten deň tú radosť,
lebo to bola radosť z F1.
Jeden z najlepších momentov mojej kariéry.
Bolo to čarovné.
Bolo to o celej našej ceste,
tvrdej práci.
Myslím si, že náš tím pracoval tvrdšie ako iné,
lebo bojoval o záchranu.
- Vyhrali preteky! - Áno.
Prišli do Austrálie a vyhrali.
- Áno. - Monoposty prichádzali.
Ostatné tímy tlieskali.
- Áno, ale... - Samotný tím
plakal od radosti. Boli šťastní.
- Áno, ale... - Dokázali nemožné.
Použili motor od Mercedesu.
Mali dvojitý difúzor...
Menujete celý zoznam, ale poviem vám, že zašli priďaleko.
Zrazu nás ničí tím,
ktorého prežitie všetci chceli.
Tímu Brawn GP to všetci dopriali
a každý prispel k tomu, aby im pomohol prežiť.
Ross má výzor veľkého medveďa, ktorého treba objať.
Ani by vám nenapadlo, že by urobil niečo pochybné.
Ale v zákulisí je veľmi bezohľadný,
nemilosrdný protivník, akého sme kedy mali.
Predal by aj vlastnú babičku, aby získal, čo chcel.
Protestovali sme, lebo sme si chceli objasniť,
aké je stanovisko Medzinárodnej automobilovej federácie.
Celý nový koncept pravidiel
bol podkopaný dvojitým zadným difúzorom.
Mali ste už nachystané nože?
Ešte sme ich len brúsili.
Najlepšou cestou, ako sa stať rýchlo neobľúbeným, je vyhrávať.
Nastala nová fáza.
Už to nebola fáza prežitia.
Bola to fáza, kedy sme nechceli byť porazení.
„Radi vás vidíme, ale nestrápnite nás.“
V roku 2009 to bolo evidentnejšie.
Už od prvých pretekov
bolo zvláštne, že monopost s motorom Mercedesu,
bez dlhej histórie
s tímovým manažérom, ktorý nikdy predtým tím neriadil,
bol taký konkurencieschopný.
My všetci sme vedeli, že niečo nie je v súlade s pravidlami.
FIA uviedla, že monopost je v poriadku.
Áno.
Ale všetci ostatní hovorili, že podvádzajú?
Áno.
Preklad titulkov: Lenka Elsaigh